canonical-greekLit/data/tlg2018/tlg002/tlg2018.tlg002.perseus-grc1.xml
ἐν ᾧ τῆς κατ̓ Ἀλεξάνδρειαν παροικίας  Ἀβίλιον δέκα πρὸς τρισὶν ἔτεσιν  ἡγησάμενον διαδέχεται Κέρδων· τρίτος οὗτος τῶν αὐτόθι μετὰ τὸν πρῶτον Ἀννιανὸν προέστη. ἐν τούτῳ δὲ Ῥωμαίων εἰς ἔτι Κλήμης ἡγεῖτο, τρίτον καὶ αὐτὸς  ἐπέχων τῶν τῇδε μετὰ  Παῦλόν τε καὶ Πέτρον ἐπισκοπευσάντων βαθμόν· Λίνος δὲ ὁ πρῶτος ἦν καὶ μετ̓ αὐτὸν Ἀνέγκλητος.